Oppo A7 के दोनों वेरिएंट की कीमतों में कटौती, जानें नए दाम  
Oppo A7 में 16 मेगापिक्सल का सेल्फी कैमरा है
डुअल रियर कैमरा सेटअप के साथ आता है ओप्पो ए7
Oppo A7 को बीते साल नवंबर में किया गया था लॉन्च
Oppo A7 की कीमत कम हो गई है। यह जानकारी Gadgets 360 को मिली है। ओप्पो ए7 के 3 जीबी रैम वेरिएंट को 12,990 रुपये और 4 जीबी रैम मॉडल को 14,990 रुपये में खरीदा जा सकता है। गौर करने वाली बात है कि महीने भर पहले कंपनी ने Oppo A7 के 4 जीबी रैम वेरिएंट की कीमत 15,990 रुपये की थी। Oppo ने ओप्पो ए7 को बीते साल नवंबर में भारतीय मार्केट में उतारा था। 2019 के जनवरी महीने में इसका 3 जीबी रैम वेरिएंट लाया गया। अहम खासियतों की बात करें तो Oppo A7 डुअल रियर कैमरा सेटअप, वाटरड्रॉप नॉच और 4,230 एमएएच की बैटरी के साथ आता है।

ग्राहक Oppo A7 के 3 जीबी रैम वेरिएंट को अब 12,990 रुपये में खरीद पाएंगे और इसका 4 जीबी रैम वेरिएंट 14,990 रुपये में उपलब्ध होगा।
ओप्पो के एक प्रवक्ता ने हमें बयान दिया कि Oppo ने 26 अप्रैल से Oppo A7 की कीमत कम करने का फैसला किया है। Oppo A7 के 3 जीबी रैम वेरिएंट को 12,990 रुपये और ओप्पो ए7 के 4 जीबी वेरिएंट को 14,990 रुपये में खरीदा जा सकता है। हैंडसेट कम दम में ऑनलाइन के साथ ऑफलाइन मार्केट में उपलब्ध है।
कीमत में कटौती की जानकारी सबसे पहले महेश टेलीकॉम द्वारा दी गई। हैंडसेट नई कीमत में Amazon.in, Flipkart और Paytm पर उपलब्ध है।
.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; }

याद रहे कि Oppo A7 के 4 जीबी रैम वेरिएंट को बीते साल 16,990 रुपये में लॉन्च किया गया था। बीते महीने ही इसकी कीमत 1,000 रुपये कम की गई थी। Oppo ने जनवरी 2019 में ओप्पो ए7 के 3 जीबी रैम वेरिएंट को 14,990 रुपये में मार्केट में उतारा था। फिर फरवरी महीने में इस वेरिएंट का दाम कम किया गया।

ओप्पो ए7 आउट ऑफ बॉक्स एंड्रॉयड 8.1 ओरियो पर आधारित कलरओएस 5.2 पर चलेगा। इसमें 6.2 इंच एचडी+ (720x1520 पिक्सल) आईपीएस एलसीडी डिस्प्ले है। इसका आस्पेक्ट रेशियो 19:9 है। स्क्रीन टू बॉडी रेशियो 88.3 प्रतिशत है और यह वाटरड्रॉप स्टाइल नॉच के साथ आता है। हैंडसेट में ऑक्टा-कोर क्वालकॉम स्नैपड्रैगन 450 प्रोसेसर और ग्राफिक्स के लिए एड्रेनो 506 जीपीयू दिया गया है। ओप्पो ए7 में 3 जीबी और 4 जीबी रैम के साथ 64 जीबी स्टोरेज दी गई है। ज़रूरत पड़ने पर 256 जीबी तक का माइक्रोएसडी कार्ड इस्तेमाल करना संभव है।
Oppo A7 में 16 मेगापिक्सल का सेल्फी कैमरा है। रियर पैनल पर डुअल कैमरा सेटअप है। यहां 13 मेगापिक्सल का प्राइमरी और 2 मेगापिक्सल का सेकेंडरी सेंसर एक साथ काम करेंगे। बैटरी 4,230 एमएएच की है। सिक्योरिटी के लिए बैक पैनल पर फिंगरप्रिंट सेंसर रहेगा। Oppo A7 के कनेक्टिविटी फीचर में 4जी वीओएलटीई, वाई-फाई 802.11 ए/बी/जी/एन, ब्लूटूथ 4.2, जीपीएस/ ए-जीपीएस, ग्लोनास, माइक्रो-यूएसबी, ओटीजी सपोर्ट और 3.5 एमएम हेडफोन जैक शामिल हैं।